Ludovicus, Dei gratia Francorum rex. Notum facimus universis tam presentibus quam futuris quod nos litteras infrascriptas vidimus in hec verba: Universis presentes litteras inspecturis, decanus et capitulum Senon., et Stephanus, dictus Taste-Saveur, baillivus Senon., in Domino salutem. Notum facimus nos quedam scripta inferius annotata vidisse in hec verba: Isti sunt qui recognoverunt per juramenta sua, coram domino Nicolao de Alto-Villari et fratre Egidio de Templo, se esse homines domini regis, et ad hec vocati fuerunt Theobaldus Grenee, Johannes de Misseriaco, Michael Pelliparius et Petrus de Tornodoro, Michael de Pontibus, ex parte patris et matris; Johannes de Misseriaco jam transactis quinquaginta annis, et cetera. - Datum, anno Domini Mº CCº LXº octavo, mense septembri. Nos vero, predictam inquestam ratam habentes, eam quantum in nobis est volumus et concedimus, salvo jure nostro in aliis et eciam in omnibus alieno. Quod ut ratum et stabile permaneat in futurum, presentibus litteris nostrum fecimus apponi sigillum. Actum, apud Villam-Novam-Regis, anno Domini Mº CCº LXº IXº, mense marcio.